ટીમ ઇન્ડિયાના જાણીતા ક્રિકેટર રવિન્દ્ર જાડેજાની રાજકોટ ખાતે આવેલી હોટલ જડ્ડસમાં આરોગ્ય વિભાગે દરોડો પાડ્યો હતો. નોંધનીય છે કે રવિન્દ્ર જાડેજા જ રાજકોટની આ હોટલ જડ્ડસ રેસ્ટોરાં ચલાવે છે. અને તેમના લગ્ન વખતે પણ અહીં જ તમામ વ્યવસ્થા કરવામાં આવી હતી. ત્યારે આરોગ્ય વિભાગ દ્વારા દિવાળી પહેલા પાડવામાં આવેલા આ દરોડામાં હોટલમાંથી અનેક વાસી ચીજ મળી આવી છે. હોટલના ફ્રિઝમાં વાસી શાકભાજી સમેત ફૂગ વળેલી બેકરી આઇટમ અને પહેલાથી બનાવી લાંબા સમયથી સુધી સાચવી રાખલો ખાદ્ય સામન પણ આરોગ્ય વિભાગના હાથે ચડ્યો હતો. જે બાદ આરોગ્ય વિભાગે નોટિસ ફટકારી છે. અને આ તમામ અખાદ્ય વસ્તુઓનો નાશ કરવામાં આવ્યો છે. સાથે જ ચોખ્ખાઇ મામલે પણ આરોગ્ય વિભાગે પોતાની નોટિસમાં ચિંતા વ્યક્ત કરી છે.